ky en kk ky ru ru ky ky ru ru ru bg ru ru ru en hbs_cyr ru ky hu ky ru kk ky ky ky ky ky ky ky ky ky ky ky ky ky ru ky ky ky ky ky ky ky ky ky ky ky mn ky ky ky ky ky ce en ru ky ky ky ky ky ky ru ky ky ky ru ky ru ru ru
"Агым", 08.02.08 - 14-бет: Жањырык...•
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
"Ырчылыкка байлык топтоюун, даңктанайын деп келбеш керек"
- Бакыт мырза, ыр-дүйнөгө кандайча аралаштыңыз?
- Алгач мектепте жүргөндө аралашкам. Чындап аскерге келгенде аралаштым. Ошондон бери ыр-дүйнөдө жашап келем. Ырчы болом деген деле чоң максаттар башта жок болчу. Азыр деле анча чоң сахналарга чыгып, эл алдында байма-бай ыр суна элекмин. Анүстүнө аскердик кызмат дегенде ар-бир мүнөтүң эсептелүү да. А чыгармачылык тынымсыз эмгектенүүнү талап кылат эмеспи.
- Анда экөөнү кантип эриш-аркак алып келатасың?
- Менимче экөөнү бирдей алып келе жаткан жокмун. Менин биринчи максатым, биринчи ишим, бул аскердик милдеттеги кызматым. Ырдоо, чыгармачылыкка убакыт бөлүү бул зарыл болгон учурда жана дээрлик бош убакыттарда гана.
- Чоң сахнага чыгып көрбөдүм дейсиң. Бирок Москвадан тарта, бизде өтүп калчу фестивалдарга да катышып жүрөсүң го?
- Балким Москвага аскер адамы болбогонумда таптакыр эле бармак эместирмин. Ал жакка барып, фестивалга катышууга ушул жагы себеп болду. Ал эми бизде өткөн фестиваль, кароо-сынак дегендердин аты эле бар да. Ал жерден эч ким татыктуу баасын ала албайт. Муну баары эле билишет. Ошол себептүү андайларга көп катыша бербейм.
- Анча нааразы болсоңуз, анда неге ырчылыкка аралашып жүрөсүз?
- Ырчылыкка даңктанайын, байге утайын, байлык топтоюун деп аралашкан эмесмин. Жандүйнөм, табиятым тартканы үчүн аралашып келем. Бирок, бардык нерсе өз баасын алыш керек да. Татыктуу баа деген көңүлдү өстүрөт, шыктандырат. Мен муну өзүм аябай көптөгөн, чоң-чоң сынактарга катышып баа албай калган адаммын деп айтып жаткан жерим жок. Албетте, андайларга бирин-экин эле катышкам. Айтайын дегеним, биз ыр дүйнөнү, аруу, таза, көңүл-ыргагын да жасалмалуулукка, саткынчылыкка, кошоматчылыкка жуурубашыбыз керек эле.
- Дегеле, бүгүнкү ыр дүйнөбүздүн деңгээли кандай? Дегеним, жасалма үн, котормо, уурдама, өңдүү дооматтардын айтылуусу күч...
- Ар нерсени учурга карап баалашыбыз керек. Азыр деле талпынган таланттар жок эмес. Кудайга шүгүр, көп эле. Бирок азыркыларды таптакыр эле чанып, жокко чыгара берүү менен эч нерсеге жетишпейбиз. Тескерисинче, колдоп, сүрөш керек. Мейли которуп жатабы, мейли үнүн жасатып алып жатабы, эң негизгиси көңүлдү таап, жүрөккө жакса болду да.
Бакыт 2000-жылдан бери Улуттук Гвардиянын кызматкери. Алгач катардагы аскерликке чакырылып, кызмат өтөөсү Улуттук Гвардияга туш келген Бакыт аскердик мөөнөтү бүткөн соң ошол эле жерде иштеп калган. Табият тартуу кылган талантынын аркасында 2005-жылы Москвада өткөн "Ооган ырлары" аттуу, 2007-жылы "Россия жоокерлери" аттуу Эларалык фестивалдардын лауреаты (шаңдуу тенор үндүү) болгон. Учурда Улуттук Гвардиянын оркестр бөлүгүнүн начальниги, патриоттук темадагы бир нече ырлардын автору.
Жерлиги: Нарын обл. Атбашы району
Ишенгени: Кудай, ата-энем, жакындары
Сүйүнгөнү: жакшы көргөн адамдардын чөйрөсүндө жүргөнү
Кызыкканы: музыка, ат оюндары
Кыялданганы: Дүйнө жүзүн кыдырып чыгуу
Өзүнө жаккан сапаты: сабырдуулугу
Өзүнө жакпаган сапаты: уйкучулук
Сүйгөн тасмасы: "Махабат дастаны"
Сүйгөн ыры: "Аппагым", авт.М.Рыскулбеков
Алгач ырдап чыккан ыры: "Карындаш ай"
Сүйгөн тамагы: Апасы жасаган тамактын баары
Кумири: агайым Улукмырза Полотов
Ким барат, ким калат?
Бангкокто болуп өткөн эл аралык турнирде кыргызстандык үч мушкер коло медалга ээ болушту. Алар Акматалы Мадаминов (64 кг салмакка чейин), Давран Хабиров (69 кг салмакка чейин) жана Чыңгыз Барбашев (81 кг салмакка чейин). Ошол эле маалда дагы үч мушкерибиз быйылкы жылы Пекинде өтүүчү жайкы Олимпиадалык оюнга жолдомодон куру калышты. Буга биринчи кезекте Бокс федерациясынан өкүлдөрдүн болбогону түрткү болду окшойт. Балким, учурда министрлик кызматта отурган Камчыбек мырза кошо барганда спортсмендерибиздин духуна дух кошулуп, байгелүү орундарды алмак белек.
Ошентсе да УОКтун маалыматына караганда, жайкы олимпиадалык оюнга катышууга кыргызстандык 8 атлетчи укук алышты. Алардын ичинен жеңил атлетика, сууда сүзүү жана эркин күрөш боюнча экиден, таэквондо жана ок атуу боюнча бирден спортсмен өлкөбүздүн намысын коргомокчу.
9-10-январда Кожомкул атындагы спорт ордосунда каратэ-до боюнча өспүрүмдөр жана жаштар арасында "Кейхацу" клубунун кубогуна эларалык турнир өтмөкчү. Турнирге Казакстандан эки команда чакырылган. Ошондой эле сыйлуу конок катары Тараздан 20 жаш спортчулардын келиши күтүлүүдө. Өз жерибизде намысты колдон чыгарышпайт го деп спортсмендерибизге үмүт артып турабыз.
22 жаштагы филиппиндик боксер Алекс Арой кезектеги таймаштан кийин көз жумду. 4-февралда болуп өткөн таймашта атаандашы Арнел Тадениден жеңилүү ызасын тарткан эле. Менеджери Рекс Салуддун айтымында, буга чейин Арой бокстагы карьерасында бир дагы жолу ногдаунга кабылган эмес. Бул жолкусунда деле эч кандай оор жаракат албаптыр. Алсак, буга чейин ал 47,6 килограммдык салмакта күч сынашып, 20 таймашты башынан өткөргөн. Анын ичинен 12 жолу жеңишке ээ болуп (6 нокаут), 6 жолу жеңилүү ызасын тарткан болсо, эки жолу тең чыккан.
Сэмюэль Питер Маскаевди жыга койом дейт
Нигериялык профессионал мушкер Сэмюэль Питер россиялык оор салмактагы WBC версиясы боюнча дүйнө чемпиону Олег Маскаевди нокаутка кетирүү асыл тилеги бар экенин билдирди. "Үчүнчү раундда атаандашым эс-учун билбей кулайт. Себеби, менин даярдыгым, саламаттыгым эң мыкты. Учурда таймаштын өтүшүн чыдамсыздык менен күтүп аткан чагым" дейт Сэмюэль мырза өпкөсүн көтөрө чаба. Күтө туралы, 8-мартта боло турган таймашты. "Мактаган байдын кызы тойдо оосурат" болбосо эле болгону.
Биринен да бири эр
Россиялык мушкер айым Наталья Рагозинага атаандаш табылды. Рагозина бу саам беш титулду коргоо үчүн күч сынашмакчы. Анын атаандашы 34 жаштагы Тереза Пероцци буга чейин алты жеңишке ээ болуп (1 нокаут), эки жеңилүү ызасын тартса, бир жолу тең чыккан. Профессионалдык бокска келгенине беш жыл толо элек болсо да АКШ, Швеция, Тринидаде жана Тобаго сыяктуу өлкөлөрдүн рингинде мушташ өткөргөнгө жетишкен. Бул жолкусу 15-мартта немецтердин Магдебурге шаарында болот.
АКШ жана Россиянын мушкерлери 24-февралда Магнитогорсто, 29-февралда Новосибирскиде күч сынашмакчы. Орус мушкерлеринин арасында үч дүйнө чемпиону бар. Алар Сергей Водопьянов (54 кг салмакка чейин), Альберт Селимов (57 кг салмакка чейин) жана Матвей Коробов (75 кг салмакка чейин). Ал эми Америка командасынын составын 2007-жылдагы дүйнө чемпиондору Роши Уоррен ( 51 кг салмакта) менен Деметриус Андраде (69 кг салмакка чейин), 2005-жылы дүйнө чемпиондугунда коло медалды багындырган Гэри Рассел (54 кг салмакта) сыяктуу спортсмендер түзөт.